kardosdrur/scandi-wiki huggingface dataset:
Buggenhagen

Buggenhagen er en by og kommune i det nordøstlige Tyskland, beliggende i Amt Am Peenestrom under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Buggenhagen er beliggende omkring tre kilometer syd for Lassan i Naturpark Insel Usedom. Mod syd og øst løber Peenestrom, og omkring byen ligger adskillige skove og søer. Større søer er Pinnower See, Straßensee, Schlowersee, Berliner See og Schloßsee. Øst for Buggenhagen danner Peenestrom forbindelsen mellem Stettiner Haff og Achterwasser. Største skovområder er Große Heide og Große Moorholz, der ligger ud til Peenestrom.

Højeste punkter i kommunen er Orgelberg (19 moh.), Hasenberg (19 moh.) og Kieksberg (25 moh.). De bebyggede områder ligger mellem 0 og 15 moh.

Eksterne kilder og henvisninger 

 Byens side  på amtets websted
 Statistik 
 * Naturpark Insel Usedom

Byer i Mecklenburg-Vorpommern
Kommuner i Mecklenburg-Vorpommern
Amt Am Peenestrom
Byer i Kreis Vorpommern-Greifswald
Ungtyrkiske revolution

Den ungtyrkiske revolution var et internt oprør i det Osmanniske rige i juli 1908, hvor den ungtyrkiske bevægelse genindførte den tidligere Osmanniske forfatning og indvarslede en flerpartipolitik i et valgsystem med to stadier under Generalforsamlingen. I 1876 var der blevet etableret et konstitutionelt monarki under Sultan Abdul Hamid 2. i en periode kendt som den første forfatningsperiode, som kun havde varet i to år før sultanen suspenderede den og genvandt sin autokratiske magt. 24. juli 1908 kapitulerede Abdul Hamid og bekendtgjorde forfatningens genindførelse, hvilket indvarslede den anden forfatningsperiode.

Osmanniske Rige
Heinrich Maria von Hess

Heinrich Maria von Hess (født 19. april 1798 i Düsseldorf, død 29. marts 1863 i München) var en tysk maler. Han var søn af Carl Ernst Christoph Hess, bror til Peter von Hess og Karl Hess samt far til Anton Hess.

Hess gik på Akademiet i München, fandt hurtig sit rette felt i det religiøse maleri, udførte således en hellig familie, flere madonnabilleder med mere for dronning Karoline, var 1821—25 i Rom (Apollon og de ni muser , Münchens nye pinakotek 1821—23), blev efter hjemkomsten, på Cornelius' foranledning, professor ved Münchens Akademi og skabte 1827—37 sit hovedværk: freskerne i Allerheiligenkirches to kupler (over 60 fremstillinger, på guldgrund, fra det nye og det gamle testamente), endvidere en større freskocyklus for Bonifaciuskirken (med scener af helgenens levned). Hess' eklektiske kunst fik stor betdning for Münchens kirkemaleri; i 1849 blev han direktør for de forenede kongelige samlinger. Endelig fik Hess megen indflydelse på glasmaleriets udvikling i Bayern (kartoner til glasmalerierne i Regensburg Domkirke, Auerkirken i München med mere). I Münchens nye pinakotek findes mange arbejder af Hess, blandt andet portrættet af Thorvaldsen (1834); et andet eksemplar findes i Schacks Galleri.

Kilder 

  

Historiemalere
Malere fra Tyskland
Tyskere i 1800-tallet
Personer fra Düsseldorf
Patriotiske Front (Bulgarien)

Den Patriotiske Front (bulgarsk Патриотичен фронт) er en nationalistisk valgalliance i Bulgarien omkring de politiske partier IMRO – bulgarske nationale bevægelse (IMRO) og den Nationale Front for Bulgariens Frelse.

Henvisninger 

Politiske partier i Bulgarien
Etableret i 2014
Carl Adolph Heinrich Hess

Carl Adolf Heinrich Hess (født 1769 i Dresden, død 3. juli 1849 i Wilhelmsdorf ved Wien) var en tysk maler og kobberstikker. 

Efter at være uddannet i maler- og kobberstikkunst i Dresden rejste Hess i begyndelsen af 19. århundrede til Wien. Her udfoldede han en betydelig virksomhed, blev professor ved akademiet og malede fortræffelige hestebilleder, som han gerne selv gengav i reproduktion. Hans hovedværk er: De uralske kosakkers march. På vidtstrakte rejser vandt han et enestående kendskab til hesteracerne; han udgav blandt andet Die Reitschule oder Darstellung der natürlichen und künstlichen Ganges der Campagnepferde (12 kobbere).

Kilder 

  

Malere fra Tyskland
Kobberstikkere fra Tyskland
Tyskere i 1700-tallet
Tyskere i 1800-tallet
Personer fra Dresden
Heinrich von Hess

Heinrich Hermann Joseph von Hess (født 17. marts 1788 i Wien, død. 13. april 1870 sammesteds) var en østrigsk friherre og feltmarskal. 

Hess begyndte sin militære løbebane som fændrik i fodfolket 1805, forsattes imidlertid allerede 1809 til generalstaben og udmærkede sig samme år i kampene ved Aspern og Wagram. I 1813 blev han kaptajn i generalstaben og ansattes 1815 i fyrst Schwarzenbergs hovedkvarter som major. I 1831 blev Hess generalstabschef hos Radetzky i Norditalien og udarbejdede her med megen dygtighed en ny manøvreinstruktion for de 3 våben. I 1834 forfremmedes han til brigadegeneral i Mähren, og 1840 overdroges ledelsen af generalstabens arbejder til ham. I 1842 udnævntes Hess til feltmarskalløjtnant, ansattes ved oprørets udbrud 1848 atter som generalstabschef hos Radetzky og lagde det følgende år planen til det berømmelige 5 dages felttog, der endte med sejren ved Novara. For disse fortjenester udnævntes Hess til felttøjmester og friherre og sattes i spidsen for generalstaben 1850. I de følgende år sendtes Hess flere gange i militært øjemed til udlandet og overtog 1854 kommandoen over det i Galizien og Siebenbürgen under den orientalske krig opstillede korps. Efter det uheldige slag ved Magenta sendtes Hess til staben, men formåede ikke at forhindre nederlaget ved Solferino. I 1860 forfremmedes han til feltmarskal, nedlagde sin post som chef for generalstaben og 
ansattes som kaptajn for drabantlivgarden. I 1861 kaldtes Hess til livsvarigt medlem af Herrehuset.

Kilder 

  

Feltmarskaller
Militærfolk fra Østrig
Friherrer fra Østrig
Østrigere i 1800-tallet
Karl Hess

[[Fil:Portrait of a priest, by Carl Hess, German, 1801 - 1874.jpg|thumb|Portræt af en præst' af Karl Hess]]
Karl Hess (født 1801 i Düsseldorf, død 16. november 1874 i Reichenhall) var en tysk maler. Han var søn af Carl Ernst Christoph Hess og bror til Peter og Heinrich Maria von Hess.

Hess malede landskaber med livlig staffage af dyr. I Berlins Nationalgalleri findes Tyrolsk landskab og Kvæg''.

Eksterne henvisninger / Kilder 

  

Landskabsmalere
Malere fra Tyskland
Tyskere i 1800-tallet
Personer fra Düsseldorf
USA's førstedame

USA's førstedame (First Lady of the United States forkortet FLOTUS) er den uofficielle titel på den højest rangerede kvinde i Det Hvide Hus i USA, som oftest præsidentens hustru. Nuværende førstedame er Jill Biden, Joe Bidens kone.
 
Flere gange er rollen blevet udfyldt af kvinder som ikke har været præsidentens kone (eksempelvis de gange hvor den siddende præsident var enkemand), da oftest præsidentens ældste datter. James Buchanan er den eneste præsident i USA's historie som ikke har været gift, og i hans regeringstid blev rollen udfyldt af hans niece, Harriet Lane. Da William McKinley var præsident, fungerede vicepræsident Garrent Hobarts kone, Jennie Hobart, i rollen i en periode. Chelsea Clinton fungerede i en periode i slutningen af faren Bill Clintons præsidentskab som førstedame, da Hillary Clinton stillede til valg som senator.

Nulevende (2021) tidligere førstedamer er Rosalynn Carter, Hillary Clinton, Laura Bush, Michelle Obama og Melania Trump. Andre notable førstedamer tilbage i historien har været Jacqueline Kennedy og Eleanor Roosevelt, henholdsvis John F. Kennedy og Franklin D. Roosevelts koner.

Vicepræsidentens ægtefælle kaldes ofte andendame eller andenherre

Referencer

Eksterne henvisninger
Joachim Christensen

Joachim Christensen (født 7. november, 1978 i København i Danmark) er en dansk MMA-udøver, der konkurrerer i letsværvægt-klassen i Ultimate Fighting Championship. Han repræsenterer klubben Arte Suave i København.
I hans seneste kamp den 15. januar 2017 i Arizona fik han en TKO sejr mod Bojan Mihajlovic.

Han er tidligere Superior Challenge og GMC MMA letsværvægts-mester.

Eksterne henvisninger 
 

MMA-udøvere fra Danmark
Kampsportsudøvere fra Danmark
Personer fra København
Loalwa Braz Vieira

Loalwa Braz Vieira (3. juni 1953 i Loalva, Rio de Janeiro; fundet død den 19. januar 2017 i Saquarema) var en brasiliansk sanger og sangskriver. Hun blev som sanger i den fransk-brasilianske popgruppe Kaoma i 1989 verdensberømt med sangen "Lambada", som toppede hitlisterne i elleve lande, og den tilhørende folkeligt baserede dans.

"Lambada" solgte over 25 millioner singler og har modtaget over 80 guld- og platinplader. Vieira skrev og sang Kaomas sange på fire sprog; ud over hendes modersmål portugisisk også på engelsk, fransk og spansk.

Død 
19. januar 2017 blev hendes forkullede krop fundet af politiet i en udbrændt bil i nærheden af landsbyen Saquarema, omkring 70 km fra Rio de Janeiro. Omstændighederne ved hendes død er uklare.

Referencer

Eksterne henvisninger 
 

Sangere fra Brasilien
Dani Rodrik

Dani Rodrik (født 14. august 1957 i Istanbul) er en tyrkisk født økonom og professor ved John F. Kennedy School of Government på Harvard University. Han har særlig arbejdet indenfor international økonomi, økonomisk udvikling og politisk økonomi. Problemstillinger vedrørende forudsætninger for en god økonomisk politik og hvorfor nogen myndigheder lykkes bedre end andre har været centrale i hans forskning.

Baggrund 
Rodrik stammer fra en sefardisk jødisk familie og var søn af en penne-fabrikant.

Efter at have bestået afgangseksamen fra den private Robert College i Istanbul, begyndte han studier ved Harvard i 1975 som den eneste i sin familie, som fik mulighed for at studere i udlandet. Her tog han en bachelor-grad med meget god karakter (Summa cum laude), og tog derefter en Ph.D. i økonomi med en afhandling med titlen Studies on the Welfare Theory of Trade and Exchange-rate Policy og en MPA fra Princeton University.

Han har siden 2009 skrevet i det tyrkiske dagblad Radikal.

Han er gift med datteren af den pensionerede general Çetin Doğan, som blev dømt til livsvarig fængsel, senere reduceret til 20 år, for sin deltagelse i det planlagte kupforsøg Operation forhammer (tyrkisk: Balyoz Harekâtı) mens han var leder af generalstaben i 2003.

Arbejde 
Rodrik er tilknyttet National Bureau of Economic Research, Centre for Economic Policy Research (i London), Center for Global Development, Peterson Institute for International Economics og Council on Foreign Relations. Han er medredaktør for Review of Economics and Statistics. Han har modtaget støtte fra Carnegie Corporation, Ford Foundation og Rockefeller Foundation. Han er blandt andet tildelt Leontief-prisen for Advancing the Frontiers of Economic Thought i 2002 fra Global Development and Environment Institute.

Forfatterskab

Noter

Eksterne henvisninger 

 Dani Rodriks hjemmeside på Harvard 
 Dani Rodriks blog 
 Dani Rodrik hos IDEAS 

Økonomer
Professorer ved Harvard University
Personer fra Istanbul
Charlotte og Julie Bonaventura

Charlotte og Julie Bonaventura (født 2. august 1980 i Marseille) er to franske tvillingesøstre, der tilhører den internationale elite blandt håndbolddommere.

Parret har i flere år dømt kampe i de bedste rækker i Frankrig og dømte kvindefinalen under OL 2012 i London. De har også som nogle af de første kvindelige dommere dømt internationale kampe for herrer, og ved VM i 2017 blev de de første kvinder, der dømte en kamp ved en herreslutrunde, da de dømte kampen mellem Chile og Hviderusland. 

Af andre prestigefyldte kampe, som parret har dømt, kan nævnes finalen i Champions League 2014 for kvinder mellem Győri ETO KC og ŽRK Budućnost, EM-finalen 2014 for kvinder mellem Norge og Spanien samt VM-finalen 2015 i Herning, ligeledes for kvinder, mellem Norge og Holland.

Referencer

Eksterne henvisninger 
 

Håndbolddommere
Tvillinger
Sportsfolk fra Frankrig
Weight pulling

Weight pulling (også kaldet weightpull) er en hundesport. Weight pulling er en moderne variant af tidligere tiders "freighting", der var benævnelsen som det arbejde, som trækhunde udførte i Nordamerika under "guldfeberen", hvor terrænet ikke tillod brugen af heste som trækdyr. Sporten etableredes officielt i 1970'erne i USA. Sidenhen har sporten bredt sig til resten af verdenen. 

Ved Weight pulling-træning og konkurrence anvendes en specialkonstrueret sele til hunden. Ved weight pulling trækker hunden en en lastet vogn eller en slæde 4,8 meter (16 fod) fra start til mål. Underlaget kan være forskelligt. Trækket skal være gennemført indenfor et fastsat tidsrum. Den hund, der har kunnet trække mest har vundet. Der findes flere organisationer verden over, der hver især har forskellige konkurrenceregler. I Danmark arrangeres weight pulling af Dansk Weightpull klub under European Weight Pull Leagues (EWPL) reglement.

Kritik og dyrevelfærd 
Sporten er blevet kritiseret fra flere sider. Kritikere mener, at sporten kan medføre skade på hunden.

Referencer

Eksterne henvisninger 
 Dansk Weightpull klubs hjemmeside 
Weight Pulling - A Basic Introduction
American Pulling Alliance
International Weight Pulling Association 

Hundesport
USA's delstater efter fertilitetsrate

Dette er en oversigt over USA's delstater efter fertilitetsrate.

Kilder 

 
Fødselsrate
David Armstrong-Jones, 2. jarl af Snowdon

David Albert Charles Armstrong-Jones, 2. jarl af Snowdon, indtil 2017 med titlen Viscount Linley (vicegreve Linley) og almindeligt kendt som David Linley (født 3. november 1961 i Clarence House i London), er den eneste søn og det ældste barn af Antony Armstrong-Jones, 1. jarl af Snowdon (1930-2017) og prinsesse Margaret, grevinde af Snowdon (1930-2002). 
  
David Armstrong-Jones tilhører den udvidede britiske kongefamilie. Han er barnebarn af kong Georg 6. af Storbritannien (1895-1952) og dronning Elizabeth (dronningemoderen, 1900-2002). Han er dronning Elizabeth 2. af Storbritannien (født 1926) eneste nevø (søstersøn).

Sammen med sine børn indgår han i arvefølgen til den britiske trone.

Møbelarkitekt 
David Armstrong-Jones er møbelarkitekt og designer. Siden 2006 har han været formand for auktionshuset Christie's i London.

Familie 
I 1993 giftede han sig med den ærede Serena Stanhope (født 1970). Hun er datter af den anglo-irske Charles Stanhope (født 1945), der er den 12. jarl af Harrington.

Parret har to børn:
 Charles Patrick Inigo Armstrong-Jones, viscount Linley (født 1. juli 1999), som  er den nærmeste arving til titlen som den 3. jarl af Snowdon.
 Lady Margarita Elizabeth Rose Alleyne Armstrong-Jones (født 14. maj 2002).

David Armstrong-Jones er storebror til sin helsøster lady Sarah Chatto (født 1964) og har desuden to halvsøstre og en halvbror.

Titler, rang og arveret 
 David Albert Charles Armstrong-Jones, Viscount Linley (1961-2017). Kort form: David Linley.
 David Armstrong-Jones, 2. jarl af Snowdon (2017-nu).

David Armstrong-Jones har rang efter Peter Phillips (født 1977), der er søn af Princess Royal prinsesse Anne, fru Mark Phillips (født 1950) og dattersøn af dronning Elizabeth 2. af Storbritannien. David Armstrong-Jones har rang forud for prins Richard, hertug af Gloucester (født 1944). Prins Richard er gift med den dansk fødte Birgitte Eva Henriksen (født 1946 i Odense).

David Armstrong-Jones har arveret til den britiske trone efter Mia Tindall (født 2014). Mia Tindall er datter af Zara Tindall (født 1981) og datterdatter af Princess Royal prinsesse Anne, fru Mark Phillips (født 1950). David Armstrong-Jones har arveret til den britiske trone forud for sit ældste barn (Charles Armstrong-Jones (født 1999)).

Eksterne henvisninger 

 Linley website

Kongelige fra Storbritannien
Huset Windsor
Møbelarkitekter
Designere fra England
Personer fra London
Briter i 1900-tallet
Briter i 2000-tallet
Aeroport (Moskvas metro)

Aeroport (; ; ) er en station på Zamoskvoretskajalinjen i Moskvas metro. Stationen er opkaldt efter den nærliggende M.V. Frunzes centrale flyveplads, der var Moskvas først lufthavn, den er ikke åben længere. Efterfølgende blev arealet anvendt som busterminal, der havde regelmæssige ruter til Moskvas vigtigste lufthavne. I 2013 blev busterminalen nedlagt, og området er nu udlagt til park. Aeroport metrostationen åbnede som en del af anden etape af metroen i 1938.

Referencer

Eksterne henvisninger 

Metrostationer på Zamoskvoretskajalinjen
Moskvas metrostationer
Autokefale kirker

Autokefale kirker (af auto- og  græsk κεφαλή = hoved) er selvstyrende kirker. I den ortodokse tradition er dette betegnelsen for de selvstændige kirker, der har en patriark eller ærkebiskop som leder. Dette står i modsætning til den romersk-katolske kirke, hvor paven er fælles internationalt overhoved. Blandt autokefale kirker regnes:

 Den ortodokse kirke i Konstantinopel (oldkirkeligt patriarkat)
 Den ortodokse kirke i Alexandria (oldkirkeligt patriarkat)
 Den ortodokse kirke i Antiokia (oldkirkeligt patriarkat)
 Den ortodokse kirke i Jerusalem (oldkirkeligt patriarkat)
 Den russisk-ortodokse kirke
 Den serbisk-ortodokse kirke
 Den ortodokse kirke i Albanien
 Den bulgarsk-ortodokse kirke
 Den georgiske ortodokse og apostoliske kirke
 Den ortodokse kirke i Hellas        
 Den ortodokse kirke i Polen
 Den rumænsk-ortodokse kirke
 Den tjekkiske og slovakiske ortodokse kirke
 Den ortodokse kirke på Cypern
 Den ukrainsk-ortodokse kirke

Den ortodokse kirke
Baba Mensah

Baba Mensah (født 20. august 1994 i Accra) er en ghanesisk fodboldspiller, der siden januar 2017 har spillet for Viborg FF på en lejeaftale fra International Allies F.C..

Referencer

Eksterne henvisninger 

 Baba Mensah på danskfodbold.com
 Baba Mensahs profil på transfermarkt.com

Fodboldspillere fra Ghana
Fodboldspillere fra BK Häcken
Fodboldspillere fra Viborg FF
Fodboldspillere fra Ilves Tampere
Zamoskvoretskajalinjen

Zamoskvoretskajalinjen (, ), før Gorkovsko-Zamoskvoretskaja () (Linje 2), er en linje fra Moskvas metro. Den åbnede i 1938, kronologisk blev linjen den tredje i Moskvas metro. Der er 22 stationer langs Zamoskvoretskajalinjen, og den strækker sig over 39,8 km, og krydser Moskva i en nord-sydlig retning. En normal tur fra den ene ende af linjen til den anden tager 55 minutter, og togene kører med en hastighed på 42 km/t. Det meste af linjen er under jord, men enkelte steder dukker den op til overfladen eller over jordoverfladen, specielt der hvor linjen krydser Moskvafloden. Linjen indeholder mange eksempler på original Moskvas metro arkitektur, og en af stationerne siges at være den mest fotograferede af alle på hele netværket, nemlig Majakovskaja.

Referencer

Eksterne henvisninger 

 Zamoskvoretskajalinjen på Google maps
Afrikamesterskabet i håndbold 2016 (kvinder)

Afrikamesterskabet i håndbold 2016 for kvinder var den 22. udgave af Afrikamesterskabet i håndbold for kvinder. Turneringen havde deltagelse af 9 hold, som ud over afrikamesterskabet spillede om tre pladser ved VM 2017. Turneringen blev afholdt i Luanda, Angola i perioden 28. november – 7. december 2016.

Spillesteder

Kvalifikation

Grupperne

Indledende runde

Gruppe A

Gruppe B

Slutspil 

5.-8. plads slutspil

Bronzekamp

Finale

Rangering

Eksterne henvisninger 
 Officiel webside 
 Results on todor66.com

Noter 

Håndbold i 2016
2016 (kvinder)
Kvindehåndbold
Luanda
Håndbold i Angola
Huset Plantagenet

Huset Plantagenet (i engelske kilder skrives det også som Plantaganet, Plantagenett, Plantagenette, Plantaginet, Plantagynett) var et dynasti der stammede fra Anjou i Frankrig. Navnet Plantagenet bruges i moderne tid af historikere til at beskrive fire forskellige kongefamilier; Angevinerne der også var grever af Anjou, hovedslægten Plantagenets efter tabet af Anjou, og husene Lancaster og York. Familien sad på den engelske trone fra 1154, hvor Henrik 2. blev kronet, frem til 1485, hvor Richard 3. døde.

Under Plantagenetterne blev England transformeret selvom det kun delvist var tilsigtet. Husets konger var ofte nødsaget til at forhandle kompromiser såsom Magna Carta. Disse aftaler begrænsede kongens magt, mod til gengæld at få finansiel og militær støtte. Kongerne var ikke længere den mest magtfulde person i landet, der både kunne være dommer, indkræve skatter og gå i krig. Han havde nu definerede forpligtelser overfor riget, der blev understøttet af et sofistikeret juridisk system. En særligt national identitet blev skabt efter konflikter med franskmændende, skotterne, waliserne og irerne, og engelsk blev etableret som landets primære sprog.

I 1400-tallet blev Plantagenetterne besejret af Frankrig under Hundredårskrigen, og blev plaget af sociale, politiske og økonomiske problemer. Opstand og oprør, der var udløst af benægteles af utallige friheder, blev almindeligt. Den engelske adel oprettede private hære og blev involveret i private stridigheder, og de trodsede åbenlyst Henrik 6.

En rivalisering mellem to af husets grene fra henholdsvis York og Lancaster kulminerede i Rosekrigene, en flere årtier lang konflikt om den engelske krone, der nåede sin afslutning i Slaget ved Bosworth Field i 1485, hvor Plantagenets greb om magten og den engelske middelalder sluttede med Richard 3.'s død. Henrik 7. af Huset Tudor, der gennem sin mor nedstammede fra Huset Lancaster, blev konge af England, og to år senere giftede han sig med Elizabeth af York, hvorved Rosekrigene blev endeligt afsluttet. Tudorne arbejdede på at centralisere den engelske kongemagt, hvilket gjorde at de kunne undgå nogle af de problemer som huset Plantagenets herskere havde oplevet. Den efterfølgende stabilitet ledte til den engelske renæssance og fremkomsten af det tidlige moderne Storbritannien.

Slægtstræ 

 - En guld omkreds indikerer en monark
 - En rød omkreds indikerer en nær slægtning til en monark (forældre, ægtefæller og børn)
 - En sort omkreds indikerer andre slægtninge

Litteratur

Eksterne henvisninger
Untold Tails

Untold Tails er det andet studiealbum fra den dansk/svenske folkemusikgruppe Trolska Polska. Det blev udgivet i 2016.

Rootzones anmelder var positivt stemt over deres andet udspil og skrev om albummet, at der kraftigt "opfordres til en eventyrlig rejse ind i troldenes stemningsdampende verden...".

Albummet blev nomineret til prisen Årets Udgivelse ved DMA Folk i 2017, men tabte til Bascos album Interesting Times, og Martin Seeberg blev nomineret til prisen Årets Komponist for albummet, men tabte til Jonas Kongsted.

Spor 
 "Heksekonebryg"
 "Stengolem"
 "Morgen i Troldhøj"
 "Troldedans"
 "KrølleBølle-Polka"
 "Nordlys"
 "Drillenisse"
 "Troldemarch"
 "Tumling"
 "Far vel"
 "Vandnymfen"

Referencer

Eksterne henvisninger 
 

Folkalbum
Album fra Danmark
Album fra 2016
Franz Egon von Fürstenberg

Franz Egon von Fürstenberg henviser til:

 Franz Egon von Fürstenberg-Heiligenberg (1626-1682) – tysk kirkemand, fyrstærkebiskop af Strasbourg
 Franz Egon von Fürstenberg (1702-1761) – tysk kirkemand, domdekan og generalvikar i Münster
 Franz Egon von Fürstenberg (1737-1825) – tysk kirkemand, fyrstbiskop af Hildesheim og Paderborn
 Franz Egon von Fürstenberg-Stammheim (1797-1859) – tysk godsejer og politiker
 Franz Egon von Fürstenberg-Herdringen (1818-1902) – tysk godsejer og politiker